钦定古今图书集成/明伦汇编/交谊典/第037卷 > 《周礼》 > 《秋官》
## 钦定古今图书集成/明伦汇编/交谊典/第037卷 > 《周礼》 > 《秋官》

《司仪》“诏王仪南乡见诸侯，土揖庶姓，时揖异姓，天揖
同姓。”

〈注〉“王揖之”者，定其位也。庶姓无亲也，土揖推手小下之也，异姓昏姻也，时揖平推手也，天揖推手小举之。〈订义〉郑锷曰：“《土揖》者，犹今人俯而致恭，其手至地也。《时揖》者，不高不下，适乎正中，如天道之运平分而为四时也。天揖者，天位乎上，举手揖之，举而上也。”